கேள்வி: சாகெத் - 4 (ஐ ஈ டி - 1410) (நெல்) என்பது என்ன?
பதில்: சாகெத் - 4 (ஐ ஈ டி - 1410) (''Saket-4 (IET-1410'') என்பது; 1974 - 1978 ஆம் ஆண்டுவாக்கில் அறிமுகப்படுத்தப்பட்ட, குறுகியகால நெல் வகையாகும்.[http://nammalvar.co.in/Traditional%20rice%20varieties.html நெல் பட்டங்கள் - கோ. நம்மாழ்வார்] 110 - 120 நாட்களில் அறுவடைக்கு வரக்கூடிய இந்த நெல் இரகம், டி கே எம் - 6 (''TKM-6'') என்ற நெல் இரகத்தையும், ஐ ஆர் 8 (நெல்) (''IR-8'') எனும் நெல் இரகத்தையும் இணைத்து உருவாக்கப்பட்ட நெல் வகையாகும். புன்செய் எனப்படும் மானாவாரி, நீர்ப்பாசனம் (இறவை) மற்றும் மேட்டுநிலப் பகுதிகளில் நன்கு வளரக்கூடிய, இது ஒரு எக்டேருக்கு சுமார் 4500 - 5000 கிலோ (''45-50 Q/ha'') மகசூல் தரவல்லது. குள்ளப் பயிரான 85 - 90 சென்டிமீட்டர் (85-90 cm) உயரம் வளரும் இந்த நெற்பயிரின் அரிசி, தடித்து நீண்டு வெண்ணிறத்தில் காணப்படுகிறது. மேலும், மத்தியப் பிரதேசம், உத்தரப் பிரதேசம், சம்மு காசுமீர், மற்றும் பிகார், போன்ற மாநிலங்களில் பெருமளவில் பயிரிடப்படுகின்றது.